सादुलशहर में दोपहर 2 बजे तक बाजार बंद रहा, रात को कैंडल मार्च निकाला
मासूमबच्चीकी हत्या से पहले दुष्कर्म की वारदात से पूरा कस्बा आक्रोशित है। गुरुवार को शोक स्वरूप मार्केट दोपहर 2 बजे तक बंद रही। रात को शहर के लोगों ने कैंडल मार्च निकाला। चौक पर दिवंगत मासूम बच्ची को श्रद्धांजलि अर्पित की। बाद में कैंडल मार्च में शामिल लोग पुलिस थाना पहुंचे और प्रदर्शन किया। प्रदर्शनकारियों ने आरोप लगाया कि हत्याकांड में आरोपी युवक आशु के परिजन भी शामिल हैं। उन पर भी कार्रवाई हो। इस बीच आशू सहित परिवार के चारों लोग राउंड अप हैं। उनसे पूछताछ जारी है। इससे पहले गमगीन माहौल में बच्ची का अंतिम संस्कार कर दिया। अंतिम संस्कार में बड़ी संख्या में शहर के लोग शामिल हुए। इससे पहले श्रीगंगानगर जिला अस्तपाल में मेडिकल बोर्ड ने बच्ची के शव का पोस्टमार्टम किया। दोपहर 2 बजे बच्ची के अंतिम संस्कार के बाद मार्केट खुली। वार्ड नंबर 17 से छह वर्षीय बच्ची मंगलवार दोपहर से गायब थी। उसका शव बुधवार को गली में ही आशु पुत्र मनोहर लाल सोनी के घर में कूलर से बरामद हुआ था।
आरोपी परिजनों पर केस दर्ज
सीओमीणा के अनुसार, इस संबंध में मृतका के पिता ने मुकदमा दर्ज कराया है। एफआईआर के अनुसार मंगलवार दोपहर उनकी बच्ची गली में खेल रही थी। इस दौरान वह पास में स्थित आशु सोनी की दुकान पर टॉफी आदि लेने चली गई। आशु ने जबरन उसके साथ दुष्कर्म किया और गला दबाकर हत्या कर दी। इसमें आरोपी आशु के माता-पिता एवं बहन को भी आरोपी बताया गया है।
हत्यारा बोला: बच्ची रोई तो दुपट्टे से गला दबा दिया
सीओग्रामीण बच्चन सिंह मीणा ने बताया कि आरोपी आशु सोनी ने भी पूछताछ के दौरान दुष्कर्म करने के बाद वैशाली की हत्या करना कबूल किया है। सीओ मीणा के अनुसार, आरोपी ने यह भी बताया कि वैशाली अक्सर उसकी दुकान पर टॉफी एवं कुरकुरे आदि लेने आती रहती थी। मंगलवार दोपहर करीब सवा दो बजे जब वह टॉफी लेने आई थी तब वह नहा रहा था। इस दौरान उसका मन भटक गया और वैशाली को अंदर ले जाकर दुष्कर्म कर लिया। बच्ची के रोने पर उसने दुपट्टे से गला दबाकर उसकी हत्या कर दी। शव घर के कमरे में रखे कूलर में रख दिया।
सादुलशहर. कैंडल मार्च निकाल कर दिवंगत बच्ची को श्रद्धांजलि देते शहरवासी।
गुरुवार दोपहर एंबुलेंस से बच्ची का शव जैसे ही वार्ड नंबर 17 में उसके घर पहुंचा कोहराम मच गया। हर आंख भरी हुई थी और चेहरे पर कातिल के प्रति गुस्सा साफ झलक रहा था। शव को घर के आंगन में रखा गया। परिजनों और रिश्तेदारों ने श्रद्धासुमन अर्पित किए। धार्मिक परंपराएं निभाने के बाद शव को एंबुलेंस में रखा। इस दौरान बाजार पूरी तरह से बंद रहा। यात्रा श्रीराम कल्याण भूमि पहुंची, जहां शव दफनाया गया। अंतिम यात्रा में शहर के हर वर्ग के लोग शामिल थे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva